Jesus het gesê; laat julle hart nie ontsteld word en bang wees nie. Dit word aan ons oorgelaat om die negatiewe sy van die lewe te gebruik om ‘n positiewe geloof in God se skeppende Woord te ontwikkel. Net soos ons verstand geloof het wat saamgestel word deur ons gedagtes so het die gees van Christus die geloof wat eenmaal aan die Heiliges oorgelewer is, want God het hulle die kennis van Christus gegee. Ons moet worstel vir die geloof van Jesus Christus. Paulus het gesê; ons het die gees van Christus, maar ons moet dit vryheid gee. Deur die kennis wat in ons gees en hart is, verlos God alles wat Hy in Sy mag het, deur die gees in liggaam, soos verlossing, genesing ens.
Paulus het gesê; ons is die liggaam van Christus. Baie is aan die slaap want hulle kan dit nie onderskei nie. Jesus het ons siek gefolterde liggame oorgeneem deur die dood aan die kruis sodat ons Sy liggaam, wat heeltemaal vry is van sonde en siekte, Kan oorneem. U doen dit deur geloof in die dood van Christus en die gewaarwording dat Hy u plek in die dood oorgeneem het sodat u Sy liggaam in die lewe kan word. As u, deur geloof, kan glo dat Hy met u plekke verruil het, is u dadelik genees. Onthou altyd dat u liggaam, wat onder die vloek van die wet van God se veroordeling van Moses was, vasgespyker was aan die kruis en noudat u die liggaam van Christus is, is u vry van die vloek, deur u geloof in Christus.
Hy het Sy Woord (Jesus) gestuur en hulle gesond gemask. Geloof in Sy Woord maak die Woord lewendig. Ons word die Woord, ‘n brief, geken en gelees deur alle mense. Die Woord van God het vlees geword. Ons is een met die Woord soos die liggaam van Christus. Daar is geen krankheid in God nie. Deur Sy woorde word julle genees.
Ons moet elke gedagte gevange neem vir Christus, en verbeelding, vrees en twyfel verwerp en daardeur die sinlike gedagtes, wat die vyand van God is, vernietig. God sal die verbond wat oor sy lippe gegaan het nie verander nie. Hy sal waak oor Sy Woord om dit te volbring.
God begewe of verdaat ons nooit nie. God faal nooit nie. Ons verlaat Hom deur ongeloof. “Vra in geloof, wyfel nooit,” het Jesus gesê. Johannes het gesê; “Dit is ons vertroue in Hom; wat ons in Sy naam vra dit ontvang ons”. As ons hart ons nie veroordeel nie dan het ons vertroue in God. Paulus het gesê, “Ek strewe altyd daarna om ‘n rein gewete te hê, sonder aanstoot teenoor God en mens”. Elkeen wat vra sal ontvang; sê die Skrif. As julle iets in My naam vra, sal ek dit doen. Prys die Vader in die hemel, het Jesus gesê. Vra, dat julle blydskap volkome mag wees. Hy het, aam die hout, ons krankhede en smarte in Sy liggaam gedra, en deur Sy wonde is julle genees. Jesus het gesê; Dit is volbring. Hy het hulle in Sy liggaam vir u gedra, waarom sal u dit weer dra terwille van Satan se leuens.